A Közös Vállalkozás hatásköre (az 1183/2011/EU rendelettel módosított 521/2008/EK rendelet)

Célkitűzések Az Üzemanyagcella- és Hidrogéntechnológiai Közös Vállalkozás hozzájárul a hetedik keretprogram végrehajtásához, és különösen az „Együttműködés” egyedi program „energia”, „nanotudományok, nanotechnológiák, anyagtudomány és új gyártástechnológiák”, „környezetvédelem (beleértve az éghajlatváltozást is)” és „közlekedés (beleértve a repüléstechnikát is)” témaköreinek megvalósításához. Különösen: a) célul tűzi ki, hogy Európa vezető szerepet töltsön be az üzemanyagcella- és hidrogéntechnológiák terén, elősegítve a piaci áttörést az üzemanyagcella- és hidrogéntechnológiák terén és ezáltal lehetőséget adva a kereskedelmi, piaci alapon működő erőknek, hogy jelentős közhasznot hajtsanak; b) koordináltan támogatja a kutatást, technológiafejlesztést és demonstrációt (a továbbiakban: KTD) a tagállamokban és a hetedik keretprogramhoz társult országokban (a továbbiakban: társult országok) a piaci hiányosságok áthidalása érdekében, összpontosít a piacképes felhasználások fejlesztésére, és ezáltal segíti az üzemanyagcella- és hidrogéntechnológia mielőbbi bevezetésére tett további ipari erőfeszítéseket; c) támogatja az üzemanyagcella- és hidrogéntechnológiára irányuló közös technológiai kezdeményezéssel kapcsolatos KTD-prioritások megvalósítását, mégpedig támogatások odaítélésével, pályázati versenyfelhívásokat követően; d) ösztönzi a köz- és magánszférabeli forrásokból finanszírozott, üzemanyagcella- és hidrogéntechnológiába történő nagyobb volumenű kutatási befektetéseket a tagállamokban és a társult országokban. Feladatok a) Az üzemanyagcella- és hidrogéntechnológiával foglalkozó közös technológiai kezdeményezés létrehozása és hatékony irányítása; b) kritikus tömeg elérése a kutatási erőfeszítések tekintetében, kellő bizalmat teremtve ezzel az iparban, a köz- és magánszférabeli befektetők, a döntéshozók és egyéb érdekeltek körében, ahhoz, hogy csatlakozzanak egy hosszú távú programhoz; c) további ipari, nemzeti és regionális KTD-befektetések mobilizálása; d) a KTD integrálása; törekvés a hosszú távú fenntarthatóság és az ipari versenyképesség költségekkel, teljesítménnyel és tartóssággal kapcsolatos céljainak elérésére, és a technológiai szűk keresztmetszetek kiiktatása; e) az innováció és az új értékteremtési láncok kialakulásának ösztönzése a kkv-k bevonásával is; f) az ipar, az egyetemek és kutatóintézmények interakciójának elősegítése, az alapkutatásban is; g) a hetedik keretprogram célkitűzéseinek megfelelően tevékenységeiben a kkv-k részvételének elősegítése; h) az összes tagállam és társult ország intézményei részvételének ösztönzése; i) átfogó társadalmi-technológiai-gazdasági kutatás végzése a technológiai haladásnak és a piacra lépés nem technológiai akadályainak az értékelése és nyomon követése érdekében; j) kutatás végzése új szabályozások és szabványok kidolgozásának, illetve az érvényben lévők felülvizsgálatának céljából a piacra lépés mesterséges akadályainak felszámolása, valamint a helyettesíthetőség, az átjárhatóság, a határokon átnyúló hidrogénkereskedelem és az exportpiacok támogatása érdekében, és eközben a zavartalan működés biztosítása, az innováció meggátolása nélkül; k) kommunikációs és információterjesztési tevékenységvállalás és megbízható információk nyújtása a nyilvánosság eredményesebb tájékoztatása érdekében, a hidrogéntechnológiák biztonságosságának, környezetre gyakorolt kedvező hatásának, az alkalmazásukból eredő ellátási biztonságnak, az alacsonyabb energiaköltségnek és a foglalkoztatás bővülésének megismertetése a közvéleménnyel; l) egy többéves megvalósítási terv létrehozása és végrehajtása; m) az uniós pénzeszközök rendelkezésre bocsátása, valamint a KTD-tevékenységek végrehajtásához szükséges, a magánszférából és egyéb közszférából származó források mozgósítása; n) a KTD-tevékenységek maradéktalan végrehajtásának és a forrásokkal való hatékony és eredményes gazdálkodásnak a biztosítása; o) a projektekről szóló információk közzététele és terjesztése, ideértve a résztvevők nevét, a KTD-tevékenységek eredményeit és az FCH Közös Vállalkozás pénzügyi hozzájárulásának összegét; p) azon jogi személyek értesítése az Európai Beruházási Banktól felvehető hitelekről, amelyek az FCH Közös Vállalkozással már támogatási megállapodást kötöttek, különös tekintettel a hetedik keretprogram alapján létrehozott kockázatmegosztási pénzügyi mechanizmusra; q) nagyfokú átláthatóság és tisztességes verseny biztosítása minden pályázó számára, egyenlő hozzáférési feltételekkel az FCH Közös Vállalkozás KTD-tevékenységeihez, függetlenül attól, hogy tagjai-e vagy sem a Kutatási Csoportnak vagy az Ipari Csoportnak (különös tekintettel a kkv-kra); r) az ágazatban végbemenő nemzetközi fejlesztések nyomon követése és adott esetben részvétel a nemzetközi együttműködésben; s) szoros együttműködés kialakítása és koordináció biztosítása a kutatási keretprogram és más európai, nemzeti és transznacionális tevékenységek, testületek és érdekeltek között; t) az FCH Közös Vállalkozás céljainak megvalósulása tekintetében elért eredmények figyelemmel kísérése; u) a célkitűzések eléréséhez szükséges minden egyéb tevékenység elvégzése.